530 XIII. REND. ÉNEKLŐK. 



Mértéke: H. 14-5— 14*9; Sz. 8-5— 9-1 ; F. 5-7-6-2; L. 8-8; 

 C.s\ 1-2— 1-4 cm. 



Egész Európában a Sarkkörig honos, sőt Norvégiában Tromsőig 

 felterjed (69° 38' é. szél.). Kelet felé Szibériában, Perzsiában, Turkesztánig 

 fordul elö mint költő. A telet Afrikában, észak-nyugoti Indiában tölti. 

 Hazánkban úgy a síkságon, mint a dombvidéken, söt a hegységekben is 

 a fenyöövig igen gyakori. Kiváltképpen mégis oly kerteket, erdöszéleket, 

 gyümölcsösöket kedvel, hol odvas fák vannak. Néha az épületek közt 

 is megtelepszik. Tartózkodási helyein mindig egyes kiálló száraz ágak 

 hegyére, karókra, czölöpökre, kéményekre, háztetőkre szokott ülni, mi- 

 közben szárnyait gyakran idegesen nyitogatja — mintha igazítaná — s 

 farkával billeget, de sokkal lassabban, mint pl. a barázda-billegető 

 vagy rozsdafarkú, s hol mellével, hol hátával fordul felénk. Ha valami 

 repülő rovart vesz észre, feléje csap s csőrét csattintgatva fogja el ; 

 néha a földre is lecsap préda után, de nem sokat időzik ott, hanem 

 csakhamar ismét felkap helyére. Az ágak közt nem szokott ugrálni, buj- 

 kálni s ülve, egyenes tartásával tűnik fel. Magyarföldön tavaszi érkezésé- 

 nek országos középnapja : április í^5—^f>. Májusban költ, főleg e hónap 

 vége felé. Fészkét nagy nyílású odvakba, falilyukakba rakja. Kőszegen 

 kertünkben vagy 10 év óta mindig a házfal felfutó növényekkel borított 

 oldalán, egy kis fülkében költött egy pár, egyszer meg füstifecske fészek- 

 ben is. Találtam fészket a város közepén egy szelelő csőben is, emelet 

 magasságban, nemkülönben félig szabadon, ágon, lécz mögött, gerendán, 

 szőlőházikók tetőfülkéiben stb. A fészek lazán tákolt s száraz szálakból, 

 gyökerekből, zöld mohából, szőrökből, tollakból való. Fészekalja 5 tojásból 

 szokott állani — de 4 — 6 közt váltakozik. A tojások zöldesszürke vagy 

 világoszöld alapon, kisebb-nagyobb élénkebb és halványabb vörösbarna 

 foltozással s egyes szürke pettyekkel borítottak. 

 . Tojásinérték: H. 16*5— 19*5; Sz. 13-6—15 mm. 



Az otthonhoz igen ragaszkódnak; míg a tojó költ, a hím a közel- 

 ben valami karóhegyen őrködik s szemtelenkedő gébicseket, verebeket 

 nem szível annak környékén. Délfelé felváltja a tojót. Néha júliusban 

 másodszor is költenek. Hangjuk fzi-tzű, tzű-tzí vagy fzri- esek- esek- cseh 

 vagy fszi-fek-fek. Szeptemberben távozik tőlünk. 



Az által, hogy sok legyet, szunyogfélét, apró pillét elfogdos, min- 

 denesetre el nem tagadható hasznot szerez az embernek, a mit még 

 akkor sem lehet kicsinyleni, ha tekintetbe veszszük, hogy számos kö- 

 zömbös rovar mellett, a hasznos Taehiná-kaii sem kiméli. Megérdemli, 

 hogy fészkelését mesterségesen előmozdítsuk. (L. I. köt. 54. kép.) 



